Rikunarita-ORG/Wikinium huggingface dataset:
# Lingua carelia

| Lingua carelia |
| --- |
| *karjalan kieli*  |
|

|  |
| --- |
|  Instancia de
lingua lingua viva  |
|  Subclase de
linguas finesas setentrionais  |
|  |
|  Nome orixinal
karjalan kieli (olo)  |

 |
| Propiedades |
|  Número de falantes
35600 (2010)  |
|  Tipoloxía lingüística
suxeito verbo obxecto lingua aglutinante  |
|  Estado de lingua da UNESCO
*en perigo* |
| Clasificación lingüística |
|
linguaxe humana ↳ linguas urálicas ↳ linguas ugrofinesas ↳ linguas finopérmicas ↳ linguas finovolgaicas ↳ linguas finosaamis ↳ linguas finobálticas ↳ linguas finesas setentrionais  |
|

| Localización |
| --- |
| Despregar
 Orixinario de
 Carelia do Sur  Oblast de Tver (pt)   Óblast de Leningrado  Óblast de Múrmansk  Carelia do Norte  República de Carelia  Karelia (en)   |
|  País
 Rusia  Finlandia  |
|  Mapas

|  |  |
| --- | --- |
|

|  |
| --- |
|  |

 |

 |

 |
|

| Códigos e identificadores |
| --- |
|

|  |  |
| --- | --- |
| Freebase | /m/01lrhj  |
| ISO 639-2 | krl  |
| ISO 639-3 | krl  |
| ISO 639-5 | krl  |
| IETF | krl  |

 |

 |
|

| Fontes e ligazóns |
| --- |
|  Descrito pola fonte
* *Enciclopedia soviética armenia, volume 5* pp. 320
 |

 |
| Wikidata C:Commons |

A **lingua carelia** (*karjala*, *karjal* ou *kariela*) é unha lingua finobáltica falada polo pobo carelio, que vive maioritariamente na República de Carelia, Rusia. Lingüisticamente, o carelio está relacionado co finés falado na parte leste de Finlandia, e mesmo algúns lingüistas clasifican o carelio como un dialecto do finés. O carelio está clasificado como definitivamente en perigo polo Libro Vermello das Linguas Ameazadas da UNESCO.

Non hai unha forma estándar da lingua polo que os escritores en carelio escriben segundo a súa propia forma dialectal. As formas escritas que foron desenvolvidas son o carelio do norte, o carelio olonets, o carelio tver e o lúdico. Tódalas variantes, agás o carelio tver, escríbense en alfabeto latino, baseado no alfabeto carelio. O alfabeto cirílico tamén foi usado no pasado.

## Notas

## Véxase tamén

### Outros artigos

* Lingua livvi
# Rabino

Rabino ensinando a nenos no 2004.
**Rabino** ou **rabí** (en arameo: רִבִּי, *ribí*; hebreo: *רַבִּי*, *rabí*) dentro do xudaísmo significa "profesor", "mestre" ou literalmente "grande". A palabra "Rabbi" ("Meu Mestre") deriva da raíz hebraica *Rav*, que no hebraico bíblico significa "grande" ou "distinto" (en coñecemento).

No xudaísmo, Rabino é un título empregado para distinguir aquel que ensina, aquel que ten a autoridade dos doutores da Torá, ou aquel apuntado polos líderes relixiosos da comunidade. Hoxe os rabinos son os responsables do ensino e aplicación dos ensinos do xudaísmo. Ao contrario doutras relixións, o rabino non é un sacerdote, non sendo estritamente preciso para a realización da maioría dos actos do ciclo de vida xudaico, como o casamento, bar-mitzvá, sepulturas, etc. Os únicos actos que esixen a participación dun rabino son o xet (divorcio) e litixios que esixan a decisión dun tribunal rabínico.

Porén, nos nosos días, en gran parte pola laicización da comunidade xudía, os rabinos asumiron o papel de condutores da maior parte das cerimonias relixiosas. Aínda así, no xudaísmo non existe a figura do "representante de Deus" ou dunha persoa cun contacto especial coa divindade, pois cada individuo é considerado como dotado dunha ligazón directa con Deus.

## Notas

## Véxase tamén

### Bibiliografía

* Falbel, Nachman (2008). *Judeus no Brasil: estudos e notas* (en portugués). São Paulo: Humanitas.
* Schlesinger, Hugo (1987). *Pequeno vocabulário do judaísmo* (en portugués). São Paulo: Edições Paulinas.
# Isaac Abravanel

Isaac Abravanel|   |
| Biografía |
| Nacemento | 1437  Lisboa
 |
| Morte | 23 de setembro de 1508  (70/71 anos) Venecia
 |
| Lugar de sepultura | Padua  |
|  |
|  Ministro de Economía  |
|  |
|  |
| Datos persoais |
| Relixión | Xudaísmo  |
| Actividade |
| Ocupación | filósofo, rabino, banqueiro, teólogo, empresario, poeta, político  |
| Compañeiro profesional | Isaac Abohab (pt)   |
| Obra |
| **Obras destacables Peirush Abrabanel (en)
 |
| Familia |
| Fillos | Judá Abravanel, Samuele Abarbanel  |
|

---

 |
| Descrito pola fonte | Nordisk familjebok Dicionario Enciclopédico Brockhaus e Efron Enciclopedia Xudía de Brockhaus e Efron  |
|   |

**Isaac Abravanel** ou **Abarbanel** (hebreo: *יצחק בן יהודה אברבנאל* *Isaac ben Yehuda de Abravanel*) nado en Lisboa en 1437 e finado en Venecia en 1508, foi un teólogo, comentarista bíblico e empresario xudeu que estivo ao servizo dos reis de Portugal, Castela e Nápoles, así como da República de Venecia. Foi o pai do coñecido filósofo León Hebreo.

## Traxectoria

Os seus antepasados pertencían a unha destacada familia de xudeus de Sevilla, que emigrou a Portugal tras as persecucións de 1391. O seu avó, Samuel Abravanel, fora tesoureiro dos reis Henrique II e Xoán I de Castela.

Isaac foi tesoureiro do rei de Portugal, Afonso V, pero en 1483 fuxiu a Castela debido á represión lanzada polo novo rei, Xoán II, contra a Casa de Bragança, coa que Abravanel estaba relacionado. Instalouse primeiro en Plasencia e posteriormente en Alcalá de Henares e Guadalaxara. Foi axente probado, comercial e financeiro, dos reis Isabel e Fernando, aos que prestou importantes sumas para financiar a guerra de Granada. Na facenda castelá relacionouse co tamén xudeu Abraham Senior, o seu protector, do que se fixo íntimo amigo. asociándose aos seus negocios e ocupando o cargo de *factor maior.* Ambos tamén realizaron xestións, inicialmente infrutuosas, a favor do proxecto de expedición transatlántica de Cristovo Colón.

Ao contrario que Senior, negouse a converterse cando o edicto de Granada (31 de marzo de 1492) dispuxo a expulsión dos xudeus de España, que ambos tentaran inutilmente evitar utilizando a súa influencia sobre os Reis. Obrigado a saír de España, aínda que conservando a súa fortuna, instalouse no reino de Nápoles, onde estivo ao servizo do rei Ferrante e do seu sucesor, Afonso II. Cando o reino foi invadido por Carlos VIII de Francia (1495), Abravanel debeu exiliarse a Sicilia co rei Afonso II. Posteriormente residiu en Corfú, na cidade de Monopoli, no norte de África, e por último en Venecia, onde faleceu en 1508.

Segundo a carta do pintor Leonid Pasternak, pai de Borís Pasternak, ao poeta Jaim Najman Biálik escrita en 1923, os Pasternak descendían de Isaac Abravanel.

## Notas

## Véxase tamén

### Ligazóns externas

* Diálogos de amor. Recensión na enciclopedia Noguer
* *Jewish Encyclopedia*.
* Biografía de Borís Pasternak escrita por Dmitri Býkov, segundo a cal os Pasternak descenderían de Isaac Abravanel.
# Reduced instruction set computing

| Reduced instruction set computing |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
design paradigm (en)   |
|  Subclase de
deseño de procesadores conxunto de instrucións  |
|  |
|  Oposto a
CISC  |

 |
|

| Características |
| --- |
|  Obra derivada
*ARM architecture*  |

 |
|

| Datas |
| --- |
|  Data de comezo
década de 1960  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/06jk4  |
| OpenAlex | C126298526  |

 |

 |
| Wikidata C:Commons |

Os ordenadores de conxunto de instrucións reducido ou reduced instruction set computer (RISC) son aqueles nos que as instrucións de código máquina teñen todas a mesma lonxitude, unha palabra por instrución, o número de instrucións adoita ser menor e apenas hai instrucións con modos de direccionamento distintos aos habituais.

## Historia

As primeiras arquitecturas de ordenadores RISC foron a IBM 801, de IBM; MIPS, da Universidade de Stanford; e RISC 1 e 2, da Universidade de California en Berkeley. Ao comezo, as arquitecturas de RISC só se usaban en ordenadores de alta gama, como estacións de traballo, pero a mediados da década de 1990 se comezaron a utilizar en ordenadores personais e, ao comezo do século XXI, se comezaron a utilizar en dispositivos móbiles.

## Notas

## Véxase tamén

### Outros artigos

* Complex instruction set computing
* Arquitectura de conxunto de instrucións
# Estilo literario

O **estilo literario** fai referencia a toda a serie de recursos literarios que definen o feitío dun texto.

## Características

Pode retrotraerse ós comezos do pensamento literario en Europa. Aparece en conexión coa retórica antes que coa poética ó entenderse na tradición clásica como técnica de persuasión ligada á oratoria. A antiga retórica distinguía entre a oratoria forénsica, política e cerimonial, e cada unha delas respondía a unha ocasión concreta e a un repertorio particular de mecanismos destinados a facer funcionar o discurso adecuadamente.

Aristóteles na súa *Retórica* (Libro III) e Quintiliano nas súas *Institucións da oratoria* (Libro VIII) dan conta dos medios (o vocabulario apropiado, o tipo de sintaxe e as figuras retóricas) que poden ser utilizados para conseguir determinados efectos estilísticos. O ton desta retórica é prescritivista: proporciónanse instrucións destinadas a unha composición efectiva.

Incluso Longinus, que se amosa preocupado polas fontes morais e espirituais do sublime se revela fundamentalmente interesado polas figuras de estilo polo que poden ser conseguidos.
# Rus

Como topónimo **Rus** pode referirse a:

En Galiza
* **Rus**, parroquia do concello de Carballo;
* **Rus**, lugar da parroquia de Santa Sía de Roma, no concello de Zas.

Fóra de Galiza
En Andalucía
* **Rus**, concello da provincia de Xaén.

En Romanía
* **Rus**, comuna do condado de Sălaj.

## Véxase tamén

### Outros artigos

* En ruso: **Русь** (**значения**)
* **Rutenia**, antiga rexión de Europa oriental;
* **Rus de Kíiv**, estado da Idade Media;
* **Rus'**, termo que designa a poboación dos estados medievais do Rus de Kíiv e do Khaghanato de Rus.
# Pobos bálticos

| Pobos bálticos |
| --- |
|

|  |
| --- |
|  Instancia de
grupo etnolingüístico  |
|  Subclase de
pobos europeos  |
| Despregar
 Composto por
 Pobo lituano  pobo letón bálticos orientais bálticos occidentais  |
|  Estudado por
estudos bálticos  |

 |
|

| Características |
| --- |
|  Lingua materna
lingua letoa lingua lituana  |
|  Linguas faladas
lingua letoa lingua lituana  |

 |
|

| Localización |
| --- |
|  Localización
 Europa do norte  |
|  Mapas

|  |  |
| --- | --- |
|

|  |
| --- |
|  |

 |

 |

 |
|

| Códigos e identificadores |
| --- |
|

|  |  |
| --- | --- |
| Freebase | /m/01g4l  |

 |

 |
| Wikidata C:Commons |

Tribos bálticas contra o 1200
Os **baltos** ou **bálticos** (letón: *balti*, lituano: *baltai*), definidos como falantes dunha das linguas bálticas, unha póla da familia de linguas indoeuropeas, son descendentes dun grupo de tribos indoeuropeas que se estableceron entre o baixo Vístula e o alto Dvina e Dniéper. Debido ao seu illamento xeográfico os idiomas bálticos mantiveron moitas características arcaicas.

Entre os pobos bálticos inclúense os modernos lituanos e letóns así como o prusianos, os Jotvinguianos (Sudavianos) e os Curios, cuxas linguas extinguíronse na Idade Media.

## Véxase tamén

### Outros artigos

* Alemáns bálticos

### Ligazóns externas

* Marija Gimbutas *The Balts* *(en inglés)*

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
# Florín húngaro

O **forint** ou **florín húngaro** (en húngaro: *forint*) é a moeda de uso oficial en Hungría. Un forint divídese en 100 *fillér* (división só teórica: o fillér xa non está en circulación). O código ISO 4217 para esta unidade monetaria é HUF e a súa abreviatura Ft.

## Moedas

As moedas en circulación responden ás seguintes características técnicas:

| Denominación | Acuñada dende | Metal | Diámetro (mm.) | Peso (gr.) | Canto | Anverso | Reverso |
| --- | --- | --- | --- | --- | --- | --- | --- |
| Anel | Centro |
| **5 Forint** | 1990 | CuNiZn | 21,20 | 4,20 | Liso | Garza | Valor facial |
| **10 Forint** | 1990 | CuNi | 24,80 | 6,10 | Descontinuo | Escudo nacional | Valor facial |
| **20 Forint** | 1990 | CuNiZn | 26,30 | 6,90 | Estriado | Planta | Valor facial |
| **50 Forint** | 1990 | CuNi | 27,40 | 7,60 | Liso | Escudo nacional | Valor facial |
| **100 Forint** | 1996 | CuNi | Latón | 23,80 | 8,00 | Estriado | Escudo nacional | Valor facial |
| **200 Forint** | 2009 | CuNiZn | CuNi | 28,30 | 9,00 | Descontinuo | Ponte | Valor facial |

As moedas de 1 e 2 forint foron retiradas da circulación o 1 de marzo de 2008. Os *fíller*, acuñados en valores de 2, 5, 10, 20 e 50, desapareceron da circulación a finais dos anos noventa.

A Casa da Moeda de Hungría (*Magyar Pénzvero*) é a encargada en exclusiva da cuñaxe destas moedas.

## Billetes

Os billetes en circulación en 2006 son os das denominacións que a continuación se describen:

* 200 floríns
	+ 154 x 70 mm
	+ Tonalidade: verde
	+ Anverso: o Rei Károly Róbert
	+ Reverso: o castelo Diósgyőr
* 500 floríns
	+ 154 x 70 mm
	+ Tonalidade: rosa e violeta
	+ Anverso: o príncipe Rákóczi II
	+ Reverso: o castelo de Sárospatak
* 1000 floríns
	+ 154 x 70 mm
	+ Tonalidade: azul
	+ Anverso: o Rei Matías Corvino
	+ Reverso: a fonte de Hércules en Budapest
* 2000 floríns
	+ 154 x 70 mm
	+ Tonalidade: gris e marrón
	+ Anverso: o príncipe Gabriel Bethlen de Transilvania
	+ Reverso: o príncipe e os seus científicos
* 5000 floríns
	+ 154 x 70 mm
	+ Tonalidade: púrpura
	+ Anverso: o conde István Széchenyi
	+ Reverso: o pazo Nagycenk
* 10.000 florines
	+ 154 x 70 mm
	+ Tonalidade: violeta
	+ Anverso: o Rei Estevo I de Hungría
	+ Reverso: o castelo de Esztergom
* 20.000 florines
	+ 154 x 70 mm
	+ Tonalidade: gris e vermello
	+ Anverso: o político Ferenc Deák
	+ Reverso: antigo Congreso de Deputados de Budapest

## Notas

## Véxase tamén

### Outros artigos

* Casa da Moeda de Hungría

### Ligazóns externas

* Magyar Nemzeti Bank – Banco Nacional de Hungría
* Fotografías das moedas
* Fotografías dos billetes
* Moedas de Hungría (catálogo e galería) Arquivado 14 de decembro de 2009 en Wayback Machine.
# Bólido de Cheliábinsk

Traza deixada polo meteoro.
O **bólido de Chéliábinsk** foi un bólido que o 15 de febreiro de 2013 petou contra a Terra nas inmediacións da cidade rusa de Cheliabinsk ás 3:15 UTC.

## Características

Estímase que foi o maior dos asteroides que golpeou a Terra no último século. As súas medidas estimadas son dun diámetro duns 20 m e unha masa de 13 000 toneladas, que chocaron a unha velocidade de máis de 18 km·s-1 sobre os montes Urais. A fricción de entrada na atmosfera aumentou a temperatura e fixo que estalase a unha altura duns 30 km liberando medio megatón de enerxía (é dicir, unha enerxía equivalente a medio millón de toneladas de trinitrotolueno, unhas 35 bombas atómicas coma a de Hiroshima). O estoupido tardou dous minutos en chegar á superficie, causando diversos danos, en particular nos vidros dos edificios, o que causou feridas a unhas 1500 persoas.

## Notas
# Lúa de Mercurio

Por un breve espazo de tempo, pensouse na posibilidade da existencia dunha **Lúa de Mercurio**, é dicir, un satélite natural ou lúa na órbita do planeta Mercurio. Así, o 27 de marzo do 1974, dous días antes de que a sonda Mariner 10 sobrevoase Mercurio, instrumentos na Terra comezaron a rexistrar incrementos nas cantidades de radiación ultravioleta na veciñanza de Mercurio, o cal, de acordo cun astrónomo, "*esta non debería estar aí*". Ao seguinte día, a radiación desaparecera, e volvería a reaparecer tres días despois, o que daba a aparencia de que o obxecto do cal proviña esta radiación estaba aparentemente desligado de Mercurio.. Algúns astrónomos especularon coa posibilidade de que se tivese detectado unha estrela, pero outros argumentaban que o obxecto debía ser unha *lúa*, citando a emisión de radiación en dúas direccións diferentes e que tamén que por aqueles tempos pensábase que a radiación de alta enerxía non podía penetrar tanto a través do medio interestelar. E sumandose a estes argumentos, a velocidade do obxecto foi calculada en 4 quilómetros por segundo (2,4 millas por segundo), o cal coincidía coa velocidade esperada dunha lúa. Nunha entrevista ó descubridor, este dixo que se o descubrimento era confirmado, gustaríalle que fose nomeado coma 'Charley'. Cando se lle preguntou o porque, el respondeu "Unha vez tiven un can con ese nome, e sempre quixera pórlle nome a algo despois de ter aquel can".[*Cómpre referencia*]

Sen moita demora, a "lúa" foi detectada afastándose de Mercurio, e foi identificada coma unha estrela, 31 Crateris. A orixe da radiación detectada o 27 de marzo aínda é descoñecida.

A Lúa de Mercurio, aínda que inexistente, deu paso a un descubrimento moi importante para a astronomía: a radiación ultravioleta, foi atopada, e esta non era completamente absorbida polo medio interestelar coma se pensaba nun principio.

## Notas

## Véxase tamén

### Outros artigos

* A segunda lúa da Terra
# Alcalino

Chámase **alcalino** a cada un dos elementos do primeiro grupo da táboa periódica, agás o hidróxeno.
Como adxectivo fai referencia a substancias ou disolucións que teñen características básicas, sendo as características das bases, en certo xeito, opostas ás dos ácidos.

## Véxase tamén

### Bibliografía

* "Táboa periódica dos elementos" (PDF). Consello da Cultura Galega, Xunta de Galicia, Real Academia Galega de Ciencias, Real Academia Galega e Ciencia Nosa. 2019.
* Bermejo, M. R.; González, A.; Vázquez, M. (2006). *O nome e o símbolo dos elementos químicos* (PDF). Xunta, Secretaría Xeral de Política Lingüística e CRPIH. ISBN 978-84-453-4325-8.
* Bermejo, M. R.; González, A.; Maneiro, M. (2018). *Guía dos elementos químicos. Historia, propiedades e aplicacións*. Xunta de Galicia e CRPIH. ISBN 978-84-453-5297-7.

---

|  |  |
| --- | --- |
|  |  *Este artigo sobre química é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---
# Misión BepiColombo

Traxectoria animada da misión.
A **misión BepiColombo** é unha misión de observación e exploración do planeta Mercurio levada a cabo en colaboración entre as axencias espaciais europeas (ESA) e xaponesa (JAXA)..

## Características

Foi lanzada cun Ariane 5 dende a base da ESA en Kourou, representando unha carga de lanzamento de 4100 kg.

A misión componse de dúas naves, Mercury Planetary Orbiter (MPO), liderado pola ESA, e o Mercury Magnetospheric Orbiter (MMO), liderado por JAXA, transportadas ata destino polo Mercury Transfer Module (MTM), construído pola ESA:

* Mercury Planetary Orbiter acubilla 11 experimentos cos seus correspondentes instrumentos nunha nave estabilizada nos tres eixos e tendo como referencia ó Nadir.
* Mercury Magnetospheric Orbiter transporta unha carga de cinco instrumentos nunha nave xiratoria.

Lanzada en outubro de 2018, aproveita o tirón gravitacional para chegar a destino, orbitar Mercurio en decembro de 2025, despois de sobrevoar por nove veces diversos planetas:

* Un sobrevoo á Terra en abril de 2020; aproximación a 12 700 km de altura ás 06:24:58 hora oficial en España (CEST), atravesando o ceo de leste a oeste cunha magnitude de 8. Supón unha ralentización de case 5 km/s na súa velocidade.
* Dous a Venus en 2020 e 2021;
* Mercurio, seis veces entre 2021 e 2025. A primeira aproximación a Mercurio, a tan só 199 km, produciuse o 1 de outubro de 2021.

Correccións suplementarias son efectuadas polo sistema de propulsión iónico de MTM.

Na viaxe a destino segue unha órbita de transferencia heliocéntrica, e en Mercurio as dúas naves seguirán órbitas diferentes:

* MPO: órbita polar de 400 × 1508 km, cun período de 2,3 h
* MMO: órbita polar de 400 × 11 824 km, cun período de 9,3 h

A duración prevista da misión arredor de Mercurio é dun ano.

## Notas
# Hayabusa2

Instrumental de Hayabusa2
Tras o fracaso da misión Hayabusa, a axencia xaponesa de exploración aerospacial, JAXA, lanzou en 2014 unha segunda misión, **Hayabusa2** co mesmo obxectivo, a recolección de mostras de asteroides, regresando con éxito o 5 de decembro de 2020 con mostras do asteroide Ryugu.

A cápsula descendeu en paracaídas no deserto de Woomera, Australia, ó igual que o fixera a súa predecesora.

Fotografía da totalidade de 162173 Ryugu, tomada por ONC-T (Optical Navigation Camera – Telescopic) a unha distancia de 12 km.
A recollida de mostras fíxose en dúas ocasións, en febreiro de 2019, ó descender sobre o asteroide, e en xullo de 2019 ó lanzar un impacto explosivo (o Small Carry-on Impactor, SCI) para chegar a capas máis profundas. SCI, un proxectil de cobre de 2,5 kg, impactou na superficie do asteroirde Ryugu, de 900 m de diámetro, a uns 2 km/s.

## Notas
# Píxel

O **píxel** (do inglés *picture element*, ou sexa, "elemento da imaxe") é a menor unidade na que se descompón unha imaxe dixital, unha fotografía, un fotograma de vídeo ou un gráfico.

Ó ampliar fortemente unha imaxe dixital (zoom), por exemplo na pantalla dun ordenador, poden observarse os píxeles que compoñen a imaxe. Os píxeles aparecen como pequenos cadrados en cor, en branco ou en negro, ou en matices de gris. As imaxes fórmanse como unha matriz rectangular de píxeles, onde cada píxel forma un punto diminuto na imaxe total.

Nas imaxes de mapa de bits ou nos dispositivos gráficos cada píxel codifícase mediante un conxunto de bits de lonxitude determinada (a chamada profundidade de cor), por exemplo, pode codificarse un pixel cun byte, ou 8 bits, de maneira que cada pixel admite 256 variantes (2 díxitos por bit, elevados á oitava potencia, é dicir, 2 x 2 x 2 x 2 x 2 x 2 x 2 x 2). Nas imaxes de cor verdadeira, adóitanse usar tres bytes para definir unha cor, é dicir, en total podemos representar un total de 2 elevado a 24 cores diferentes (16777216 de cores).

Pixel art
Para poder transformar a información numérica que almacena un pixel nunha cor temos que coñecer, ademais da profundidade de cor (o tamaño en bits do pixel), o modelo de cor que estamos a usar. Por exemplo, o modelo de cor RGB (Red-Green-Blue) permite crear unha cor compoñendo tres cores básicas: o vermello, o verde e o azul. Desta forma, en función da cantidade de cada un deles que usemos veremos un resultado ou outro. Por exemplo, a cor amarela obtense mesturando o vermello e o verde. As distintas tonalidades do amarelo obtéñense variando a proporción na que interveñen ambas compoñentes. No modelo RGB é frecuente que se usen 8 bits para representar a proporción de cada unha das tres compoñentes primarias. Desta forma, cando unha das compoñentes vale 0, significa que esta non intervén na mestura e cando vale 255 (2^8-1) significa que intervén achegando máximo dese ton.

A maior parte dos dispositivos que se usan cun ordenador (monitor, escáner, ...) usan o modelo RGB.

## Megapíxel

O Megapíxel é un millón de píxeles e úsase normalmente na resolución das cámaras dixitais. Por exemplo unha cámara cunha resolución de 2048×1536 píxeles dise que ten "3,1 Megapíxeles" (2048 × 1536 = 3.145.728).